
מדינת ישראל

משרד המשפטים



הממונה על חוק חופש המידע

	ירושלים, כב שבט   תשע"ו 

	1 פברואר , 2016

	בתשובתך נא ציין:

	תיק מס' ת/ 7


שלום רב, 

הנדון: בקשה לפי חוק חופש המידע, התשנ"ח-1998.
מכתבך מיום 10/11/2016
לאחר בדיקת בקשתך הנני להודיעך כי בקשתך נדחית מכח סעיף 20  לחוק חופש המידע, התשנ"ח-1998 (להלן: "החוק") כמפורט להלן:

 שמות התורמים לעמותת "אם תרצו- ציונות להיות או לחדול" (מס' רישום 580471662) מתפרסמים מדי שנה במסגרת הדו"חות הכספיים שמגישה העמותה לרשם העמותות.
יצוין, כי ביום 14.11.2012 ניתן לעמותה אישור מיוחד שלא לציין את שמם של שלושה תורמים לעמותה, בהתאם לתקנות העמותות (קביעת סכום מרבי ונהלים לרישום תרומה בעילום שם בדוח הכספי), תשס"ג- 2002. 

נוכח כך, בדו"חות הכספיים של העמותה לשנת 2012 ולשנת 2014 מצוין כי ישנו תורם חסוי אחד, כך ששמו של התורם חסוי אך סכום התרומה שתרם בכל שנה נותר גלוי.

שנת 2011 קודמת למתן האישור המיוחד ולכן רשימת התורמים המפורסמת בדו"ח הכספי היא מלאה, כפי שמופיע אצל הרשם. 

בהתאם לסעיף 20 לחוק ולסעיף 39 לחוק העמותות, ניתן לפנות לעיון במסמכי תיק העמותה הכוללים את כל דו"חות העמותה אשר הוגשו במשך השנים. הדרכים המגוונות העומדות בפני הציבור לעיון בתיק העמותה מפורסמות באתר רשות התאגידים בקישור הבא: http://www.justice.gov.il/Units/RasutHataagidim/units/RashamAmutot/services/Pages/NetuneyAmutot.aspx . לאחרונה הושק שירות חדש ומתקדם המאפשר להגיש בקשה מקוונת להזמנת תיק עמותה באתר ולקבל את תיק העמותה סרוק ישירות לתיבת הדוא"ל שמסר המבקש תוך כשעה בלבד. העיון כרוך בתשלום אגרה בהתאם לתקנות העמותות (אגרות), תשנ"ח-1998. עלות האגרה כיום להזמנת תיק עמותה בדוא"ל היא 42 ₪.

בנוסף, שירות חינמי ללא תשלום ניתן לציבור באתר "גיידסטאר ישראל" בו מפורסם מידע בסיסי ושוטף אודות עמותות ומלכ"רים בישראל. במסגרת המידע הממשלתי שמתפרסם באתר המועבר מטעם רשם העמותות נכללים גם הדו"חות הכספיים של העמותה בשנים המבוקשות, אך תוך השחרת שמם של תורמים שהינם אנשים פרטיים בהתאם לנהלי הגנת הפרטיות של המשרד בפרסום מידע באינטרנט. להלן הקישור לדף העמותה באתר- http://www.guidestar.org.il/he/organization/580471662. 

לצפייה בדו"חות הכספיים יש לבחור בלשונית "פיננסים" או "מסמכים ואישורים".

הנני להודיעך כי לפי סעיף 17 לחוק יש בידך לעתור לבית המשפט לעניינים מנהליים כנגד החלטה

זו. 















 

                                                                                                                    בכבוד רב,

מיכל טנא, עו"ד

מנהלת היחידה לפניות הציבור







      והממונה על חוק חופש המידע

